text: Sort røg vælter op fra brand
  04 februar 2016 kl. 10.06
  Ved 11-tiden begyndte sort røg at stige op fra brandstedet på Fredericia Havn. Det fik politiet til at udsende en beredskabsmeddelelse om, at røgen kan være farlig.
  
  Branden på Fredericia Havn var først på formiddagen under kontrol. Derfor blev sikkerhedszonen på en kilometer ophævet. Men ved 11-tiden udsendte beredskabet en ny advarsel mod farlig røg.  Tyk sort røg steg op mod den klare blå himmel.
  I løbet af formiddagen er tankene på brandstedet kølet ned med vand fra crash-tendere. Det menes ikke, at der er eksplosionsfare på stedet.
  På grund af de tidligere eksplosioner er der så uvejsomt på brandstedet, at brandfolkene ikke kan komme ind i området.
  